„Дни на отворени врати“ на BULATSA ще бъдат организирани в Летищните центрове за обслужване на въздушното движение в градовете Варна и Бургас през месец март.

Желаещите да научат повече за професията Ръководител на полети и дейността на ДП РВД, могат да се запишат за участие във Варна на 16 март от 9,30 или 14, 30 часа, а в Бургас на 17 март от 13, 30 часа.

„Дните на отворени врати“ в София ще бъдат на 10 февруари, 10 март и 10 април.

Посетителите ще имат възможността да присъстват на презентациите на експерти от BULATSA и да се запознаят с условията, които се предлагат за кариерно развитие. За целта те трябва да подадат своите заявки и да бъдат регистрирани на специалните форми в сайта на компанията (за Варна – [**тук**](https://www.bulatsa.com/infocenter/dni-na-otvoreni-vrati-rvd-varna/) и за Бургас – [**тук**](https://www.bulatsa.com/infocenter/dni-na-otvoreni-vrati-rvd-burgas/)).

Академия BULATSA възобнови пролетната сесията за участие в подбора за длъжността Ръководител на полети и до 30 април приема документи на кандидати за професията. За да участват в сесията, те трябва да са на възраст до 30 години, с висше образование, минимална образователна степен „бакалавър“ ( без значение от специалността), и добро владеене на английски език – B2. Всеки, който не притежава валиден сертификат за  ниво, ще може да се яви на безплатен тест в центровете на BULATSA в градовете София, Варна и Бургас. Подробностите за кандидатстването могат да бъдат намерени на корпоративния сайт ([**тук**](https://www.bulatsa.com/infotsentar/novini/bulatsa-%D0%BE%D1%82%D0%BD%D0%BE%D0%B2%D0%BE-%D0%BE%D1%82%D0%B2%D0%B0%D1%80%D1%8F-%D0%B2%D1%80%D0%B0%D1%82%D0%B8-%D0%B7%D0%B0-%D0%B2%D1%81%D0%B8%D1%87%D0%BA%D0%B8-%D0%BA%D0%BE%D0%B8%D1%82%D0%BE/)).

Академия BULATSA е единствената сертифицирана в България организация за обучение на Ръководители на полети, съгласно изискванията на Европейския съюз и приложимото национално законодателство. Обучението на одобрените кандидати продължава около година и половина, като на тях им е осигурена стипендия. При успешно завършване на курса, бъдещите ръководители на полети получават свидетелства за правоспособност, които отговарят на установените международни стандарти и  могат да започнат да практикуват професията.